’n Ma van die Amerikaanse deelstaat Tennessee is verslae oor die dood van haar kleuter-tweeling wat albei verlede week in ’n dagsorg se swembad verdrink het, twee maande nadat die eienaar opdrag gegee is om die sentrum te sluit.
Die verpletterde gesin het ’n GoFundMe-blad opgestel om vir die tweeling se mediese en begrafnisuitgawes te betaal.
In Mei vanjaar het Tennessee se departement van menslike dienste ’n geregtlike bevel teen Om Baby se eienaar, Jennifer Salley, uitgereik nadat dit aan die lig gekom het sy beskik nie oor ’n lisensie om ’n dagsorgsentrum te bedryf nie, berig Roller Coaster.
Rig ’n veiligheidsheining met ’n selfsluithek om jou swembad op. Moet nooit ’n swembadhek oop los nie. As die swembad ’n swembadnet het, moet dit altyd in plek wees wanneer die swembad nie gebruik word nie.
Maak seker daar is niks naby jou swembadheining – soos potplante of bome – wat ’n kind kan gebruik om oor die heining te klim nie.